Мамо Волде

Дегага "Мамо" Волде (Degaga ("Mamo") Wolde, 1932 оны 6 сарын 12 – 2002 оны 5 сарын 26) нь Этиопын холын зайн гүйгч, 1968 оны зуны олимпын марафон гүйлтийн аварга хөнгөн атлетикч юм.

Волде Дири Жиллед Оромо айлд мэндэлжээ (accessed 12 September 2006). 1951 онд Аддис-Абеба руу нүүж, эзэн хааны бие хамгаалагч болжээ. Удалгүй 1953-аас 1955 онд Солонгост энхийг сахиулах хүчинд алба хааж байвVettenniemi, Erkki (2002).  (accessed 15 September 2006).

Тэрээр олимпод анх 1956 онд оролцохдоо 800 м, 1,500 м, 4x400 м-ийн буухиа төрөлд өрсөлдсөн. Абебе Бикила Этиопын анхны олимпын аварга болсон 1960 оны зуны олимпод оролцож чадаагүй аж. Учир нь Конгогийн хямралын үеэр Конгод энхийг сахиулах үүргийг түүнд засгийн газраас өгч, хэдийгээр Этиопын Олимпын Хороо түүнийг олимпод оролцуулахыг хүсч байсан ч засгийн газар дийлж, тэрээр Ромыг зорьж чадаагүй гэж Волде дурссан байдаг. Гэхдээ тус олимпод Этиопыг төлөөлж 800 м-ийн зайд уралдсан Саид Мусса Османы өгүүлснээр, Волде олимпын сонгон шалгаруулалтад ялагдсан аж.

1960-аад оны эхээр Волде дундын зайд гүйхээ больж, холын зайд уралдах болов. Тэрээр 1964 оны зуны олимпод 10,000 м-ийн зайд 4-р байр эзэлжээ. Абебе Бикила тус олимпын марафон гүйлтийн төрөлд түрүүлснээс дөрвөн жилийн дараа 1968 оны зуны олимпын марафон гүйлтэд Волде түрүүлсэн. Марафон гүйлтээс өмнө 10,000 метрийн төрөлд мөнгөн медаль зүүсэн байна. 1972 онд 40 настай Волде марафон гүйлтийн төрөлд гуравдугаар байр эзэлж, олимпын 3 дахь медалиа зүүжээ. Тэр 3-рт орсон шалтгааныхаа тухай Этиопын албаны хүмүүсийн шаардлагаар өмссөн гутал хөлд нь таарахгүй байснаас болсон гэж ярьсан байдаг. Гэхдээ тэрээр Бикилагийн дараа 2 олимпоос дараалан марафон гүйлтийн төрлөөр медаль хүртсэн 2 дахь хүн болж чадсан билээ. Волде 1973 онд Бүх Африкийн наадмын марафон гүйлтийн аварга болсон.

1993 онд Волде дарангуйлагч Менгисту Хайле Мариамын засаглалын үед Улаан террорт оролцсон хэрэгт холбогдон хоригджээ. Тэрээр өөрийгөө тус аллагад шууд холбогдолгүй гэж мэдүүлж байсан хэдий ч 2002 оны эхээр шүүхээс 6 жилийн хорих ял сонсчээ. Гэхдээ шүүх хурал хүртэл 9 жил хуулийнхны хяналт дор байсан тул ялаа эдэлсэн хэмээгдэж суллагдсан байна. 

Харамсалтай нь суллагдсанаасаа хойш хэдхэн сарын дараа үл мэдэгдэх өвчний улмаас нас нөгчжээ. Тэрээр 2 удаа гэрлэсэн, 3 хүүхэдтэй (accessed 15 September 2006).

Эшлэл

Ангилал:Этиопын 1500 метрийн гүйгч
Ангилал:Этиопын 10.000 метрийн гүйгч
Ангилал:Этиопын марафон гүйгч
Ангилал:Марафон гүйлтийн олимпын аварга
Ангилал:Этиопын олимпын аварга
Ангилал:Этиопын олимпын мөнгөн медальтан
Ангилал:Этиопын олимпын хүрэл медальтан
Ангилал:Этиопын олимпын оролцогч
Ангилал:1956 оны зуны олимпод оролцогч
Ангилал:1964 оны зуны олимпод оролцогч
Ангилал:1968 оны зуны олимпод оролцогч
Ангилал:1972 оны зуны олимпод оролцогч
Ангилал:Этиопоос африкийн наадамд оролцогч
Ангилал:Этиопчууд
Ангилал:1932 онд төрсөн
Ангилал:2002 онд өнгөрсөн